Turkye wou praat, Russe nie | Die Vryburger
Turkye wou praat, Russe nie
Terwyl Rusland besig is om maatreëls in plek te kry wat sy vegvliegtuie sal beskerm teen aanvalle uit Turkse gebied, het die spanning verhoog tussen die twee lande, en weier beide leiers om enige toegewings te maak.
Die Turkse president, Recep Tayyip Erdogan, het tydens 'n openbare toespraak glo gesê hy het 'n uitnodiging gerig tot die Russiese president om met mekaar van aangesig tot aangesig te praat oor die voorval.
Die Russiese president het glo nie daarop gereageer nie, behalwe om te sê dat Turkye die saak kan regstel deur hul verskoning aan te bied vir die fout wat begaan is om die vegvliegtuig af te skiet.
Hy het weer beklemtoon dat Turkye nie moedswillig was met die neerskiet van 'n Russiese vegvliegtuig nie, want voldoende waarskuwings is gerig tot die vlieënier wat in die Turkse lugruim was.
Woordvoerders in die Turkse hoofstad Ankara sê die Russiese vegvliegtuig het verskeie waarskuwings geïgnoreer, maar Moskou sê die Turkse vlieëniers was moedswillig en het 'n missiel afgevuur sonder om die nodige internasionale reëls na te kom.
Dit het veroorsaak dat pres. Poetin 'n beskuldiging gemaak het dat Ankara 'n beplande aggressie openbaar het.
President Erdogan het die Russiese aanklag as "onaanvaarbaar" beskryf, en daarmee het die spanning verder verhoog sodat Rusland ook ekonomiese sanksies begin toepas teen Turkye deur Russe te vra om nie hulle vakansies in Turkye deur te bring nie.
President Erdogan sê hy hoop president Vladimir Poetin sal by die kongres oor klimaatsverandering in Parys tyd beskikbaar maak om met hom te praat oor die aangeleentheid.
Foto – Pres. Recep Tayyip Erdogan
3 thoughts on "Turkye wou praat, Russe nie"
Laban-mens December 1, 2015 at 7:39 am
Vergelyk hierdie situasie, tussen twee presidente, soos volg nl. Waaroor het die argument gegaan, wat u met u eggenote, vriend/in, baas, bediende ens, onlangs gehad het ? Onthou u dat altwee partye, honderd persent oortuig was, dat HULLE reg was ! Toe raak dit n storie van, wie gaan die ( christelike ? ), houding van ordentlikheid, en regverdigheid openbaar ? Het u toe die argument gewen ? Nou sit ons met twee presidente, en ons verwag outomaties, dat hulle ordentliker, slimmer, en meer " heilig " moet wees, as ek en jy ! Vergeet dit, want hulle is gewone mense soos ek en jy. En dit is waarom, net TWEE mense, genoeg is om die 3de WO aan die gang te kry. ( En as die presidente se " vrouens " ook sou betrokke raak, praat jy van GROOT moeilikheid ! )
Arnold December 1, 2015 at 8:54 am
Putin se wange is al bloedrooi geklap soos hy hulle om die beurt draai.
Dat hy nog so koelkop bly, getuig van absolute selfbeheersing en Staatsmanskap. Ongelukkig vir die wêreld, het Rusland baie min van hulle nodig. Russland het elke denkbare grondstof wat op die "Periodic Table" voorkom, in oormaat van.
Rusland is lank nie meer die "agtergeblewene" van die wêreld nie.
Ek sou die Russe as vriend, eerder as vyand wou hê.
jo December 1, 2015 at 9:49 am
Defnitief die Russe vir n vriend, die weste het ons darm te veel in die rug gesteek om nogsteeds voor hulle te buig. Die weste is darm met te veel evil dinge besig en hulle is nie betroubaar nie.
as een van die weste se vliegtuie afgskiet was en hulle pilots sommer in die lug doodgeskiet was, was ons al klaar in wereld oorlog.